не са посочени в приложението към Регламент (ЕС) No 394/2011 и които не притежават свидетелство за авиационен оператор, издадено от държава-членка — на компетентния орган на държавата-членка, в която въздушният превозвач извършва основната част от своите дейности в Европейския съюз, или друг компетентен орган на Европейския съюз по споразумение с този компетентен орган.
 в)
 Ако е удовлетворен от доклада на независимия валидатор, съответният компетентен орган гарантира, че всички необходими данни на ACC3 се вписват в базата данни на Европейския съюз относно пълноправните контрольори и познатите изпращачи.
 г)
 Когато извършва вписване в базата данни, съответният компетентен орган издава уникален буквено-цифров идентификатор в стандартен формат, с който идентифицира превозвача и летището в трета държава, от което той превозва товари към Европейския съюз. Уникалният буквено-цифров идентификатор се изписва на документите, които придружават превозваните пратки, независимо дали в електронен формат или попълнен на ръка.
 д)
 Ако компетентният орган не е удовлетворен от информацията, представена от въздушния превозвач, или от доклада на независимия валидатор, той уведомява незабавно превозвача, който кандидатства да бъде определен като ACC3, за причините.
 е)
 ACC3, включен в базата данни на Европейския съюз относно пълноправните контрольори и познатите изпращачи в съответствие с настоящата точка 6.8.1.2, се признава във всички държави-членки за всички операции от летището в трета държава до Европейския съюз.
 ж)
 Статутът на ACC3, включен в базата данни на Европейския съюз относно пълноправните контрольори и познатите изпращачи, се подновява на интервали, които не надвишават 5 години, в летището в трета държава, за което е бил определен, и той подава отново декларация за поемане на ангажименти при всяко повторно валидиране.
 6.8.2. Контрол за сигурност на товари и поща, които пристигат от трета държава
 6.8.2.1.
 ACC3 гарантира, че всички товари и поща, превозвани с цел прехвърляне, транзит или разтоварване на летище в Европейския съюз, се проверяват, освен ако:
 а)
 е извършен необходимият контрол за сигурност на пратката от пълноправен контрольор и пратката е била защитена от неправомерни действия след провеждането на контрола за сигурност до момента на натоварване; или
 б)
 е извършен необходимият контрол за сигурност на пратката от познат изпращач и пратката е била защитена от неправомерни действия след провеждането на контрола за сигурност до момента на натоварване; или
 в)
 е извършен необходимият контрол за сигурност на пратката от регистриран изпращач, пратката е била защитена от неправомерни действия след провеждането на контрола за сигурност до момента на натоварване и тя не се превозва с пътническо въздухоплавателно средство; или
 г)
 пратката е освободена от проверка в съответствие с точка 6.1.1, буква г) и е била защитена от неправомерни действия от момента, в който тя става въздушен товар или въздушна пощенска пратка и се идентифицира като такава, до момента на натоварване.
 6.8.2.2.
 До 30 юни 2014 г. изискванията на точка 6.8.2.1 като минимум отговарят на стандартите на Международната организация за гражданско въздухоплаване (ИКАО). След тази дата товарите и пощата, превозвани към Европейския съюз, се:
 а)
 проверяват посредством някое от средствата или методите, посочени в точка 6.2.1, които отговарят на стандарт, който е достатъчно висок, за да гарантира, че в стоките няма укрити забранени предмети;